**Urban Mediaspace Aarhus**

**Udbud af fagentrepriser 2012**

**Prækvalifikationsmateriale**

Aarhus Kommune har ved udbudsbekendtgørelser af 1. marts 2012 offentliggjort 18 fagentrepriser vedrørende byggeprojekt Urban Mediaspace Aarhus i et begrænset udbud med prækvalifikation.

Entrepriserne vedrører installation og indvendig aptering af det nye multimediehus samt vejomlægninger og etablering af de nye havnepladser.

Dette prækvalifikationsmateriale er udarbejdet som en hjælp til de virksomheder, der ønsker at ansøge om prækvalifikation til at afgive tilbud på de udbudte fagentrepriser.

Det er ikke et krav, at virksomheden anvender prækvalifikationsmaterialet i forbindelse med ansøgning om prækvalifikation.

**Vejledning til udfyldelse af prækvalifikationsmaterialet**

Prækvalifikationsmaterialet gengiver de oplysninger, som virksomheder der ansøger om prækvalifikation skal afgive/de dokumenter, som virksomhederne i henhold til kravene i udbudsbekendtgørelsen skal vedlægge ansøgningen om prækvalifikation.

Prækvalifikationsmaterialet har således til formål at sikre, at virksomheden afleverer alle krævede oplysninger og dermed, at virksomhedens ansøgning om prækvalifikation lovligt kan tages i betragtning.

Udfyldes felterne markeret med gult i prækvalifikationsmaterialet og vedlægges de dokumenter, der henvises til, vil prækvalifikationsansøgningen således opfylde kravene i udbudsbekendtgørelsen. Hvor dokumenter vedlægges som bilag (fx Erklæring om væsentlige ændringer i virksomhedens økonomiske situation, dokumentation for relevant erhvervsansvarsforsikring og årsregnskaber), kan dokumenterne med fordel gives et bilagsnummer.

Aarhus Kommune skal i den forbindelse fremhæve, at såfremt en ansøgning ikke er vedlagt de krævede oplysninger og dokumenter, vil Aarhus Kommune kunne være forpligtet til at afvise ansøgningen. Det er derfor vigtigt, at alle felter markeret med gult udfyldes, og at alle dokumenter, som der henvises til, vedlægges ansøgningen.

Prækvalifikationsmaterialet er i øvrigt opbygget således, at det følger kravene/systematikken i udbudsbekendtgørelsen.

Særligt i forhold til konsortier:

* Udbudsbekendtgørelsens pkt. III.2.1), pkt. f): Ansøgningen skal vedlægges en erklæring om direkte, ubegrænset og solidarisk hæftelse med samtidig bemyndigelse til en af deltagerne i konsortiet til at kunne forpligte de øvrige medlemmer af konsortiet ved sin underskrift.

Erklæringen, der skal underskrives af alle medlemmer af konsortiet, vil eksempelvis kunne formuleres som følger:

*"Undertegnede virksomheder erklærer hermed, at vi direkte, ubegrænset og solidarisk vil hæfte for tilbuddet på [entreprisens navn]* *samt i tilfælde af en tildeling for opfyldelse af kontrakten vedrørende [entreprisens navn].*

*Samtidig bemyndiger vi [person] til at indgå bindende aftaler på konsortiets vegne i forbindelse med afgivelse af tilbud på [entreprisens navn]."*

* Udbudsbekendtgørelsens pkt. III.2.1), pkt. f): Samtlige de i udbudsbekendtgørelsen pkt. III.2.1 - III.2.3 krævede oplysninger skal vedlægges for alle konsortiedeltagere. Dette gøres lettest ved, at der for hver konsortiedeltager udfyldes et sæt prækvalifikationsmateriale.

Ovennævnte krav til konsortier gælder kun, hvor flere virksomheder i fællesskab afgiver tilbud på en entreprise og omfatter således ikke virksomheder, der skal fungere som underentreprenører til en ansøger.

Særligt i forhold til underentreprenører:

* Udbudsbekendtgørelsens pkt.III.2.1), pkt. b): Beskrivelse af eventuelle underentreprenører:

Såfremt virksomheden agter at benytter underentreprenører til udførelse af væsentlige dele af entreprisen og/eller ønsker, at underentreprenørens kompetencer medtages i forbindelse med vurderingen af prækvalifikationsansøgningen, skal ansøgningen om prækvalifikation indeholde en beskrivelse af sådanne underentreprenører.

Denne beskrivelse kan laves enten direkte i prækvalifikationsmaterialet eller vedlægges som et bilag.

* Udbudsbekendtgørelsens pkt.III.2.1), pkt. g): Erklæring om at kompetencer stilles til rådighed:
  + For at der kan lægges vægt på underentreprenørers økonomiske eller tekniske kapacitet ved vurdering af prækvalifikationsansøgningen, skal underentreprenøren vedlægge en erklæring om, at underentreprenøren stiller sine kompetencer til rådighed for ansøgeren.

En sådan erklæring vil eksempelvis kunne formuleres som følger:

*"Undertegnede erklærer hermed, at [underentreprenørens virksomhed] vil bistå [ansøgerens virksomhed] som underentreprenør, såfremt [ansøgerens virksomhed] får tildelt kontrakten vedrørende [entreprisens navn]."*

* + For at Aarhus Kommune kan lægge vægt på underentreprenørens økonomiske og tekniske kapacitet ved vurderingen af prækvalifikationsansøgningen, skal alle underentreprenører vedlægge alle de i udbudsbekendtgørelsen pkt. III.2.1 - III.2.3 krævede oplysninger. Dette gøres lettest ved, at der for hver underentreprenør udfyldes et sæt prækvalifikationsmateriale.

Vedlægges oplysningen ikke, vil ansøgningen ikke være ukonditionsmæssig. Jo flere oplysninger vedrørende underentreprenører der gives, desto større er muligheden dog for at kunne vurdere underentreprenørernes kompetencer og dermed tillægge disse kompetencer betydning i forbindelse med prækvalifikationsvurderingen.

**Prækvalifikationsmateriale**

**Til brug for ansøgning om deltagelse i udbuddet**

**E[ . ] - [*Entreprisen*]**

**III.2.1) De økonomiske aktørers personlige forhold, herunder krav om optagelse i erhvervs- eller handelsregister:**

**a)**

|  |  |
| --- | --- |
| Firmanavn | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Adressse | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| CVR-nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Telefonnummer | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Telefaxnummer | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-mailadresse | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn på den person, der er virksomhedens kontaktperson i forbindelse med dette udbud, samt gerne denne persons direkte telefonnummer, mobilnummer og e-mail | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**b) Beskrivelse af eventuelle underentreprenører:**

|  |
| --- |
| [Beskrivelsen indsættes her] |

Eller vedlægges som bilag \_\_\_\_\_\_\_\_\_\_\_

**c) Tro og love erklæring vedr. udbudsdirektivets artikel 45**

Udfyld bilag 1 til prækvalifikationsmaterialet

**d) Tro og love-erklæring vedr. ubetalt gæld til det offentlige**

Udfyld bilag 2 til prækvalifikationsmaterialet

**e) Dokumentation for relevant erhvervsansvarsforsikring**

|  |  |
| --- | --- |
| Vedlagt dokumentation (police eller erklæring fra forsikringsselskabet) | Vedlagt som bilag  \_\_\_\_\_\_\_\_\_\_ |

**f) For konsortier**

|  |  |
| --- | --- |
| Vedlagt erklæring om direkte, ubegrænset og solidarisk hæftelse med bemyndigelse til en deltager i konsortiet til ubegrænset at kunne forpligte øvrige medlemmer af konsortiet ved sin underskrift | Vedlagt som bilag  \_\_\_\_\_\_\_\_\_\_ |
| Alle konsortiedeltagere har udfyldt prækvalifikationsmaterialet samt alle bilag (1-2) til dette og vedlagt den krævede dokumentation | |  |  | | --- | --- | | Ja |  | |

**g) For underentreprenører**

|  |  |
| --- | --- |
| Vedlagt erklæring om at underentreprenøren stiller sine økonomiske eller tekniske kompetencer til rådighed for ansøgeren i forbindelse med projektets udførelse | Vedlagt som bilag  \_\_\_\_\_\_\_\_\_\_ |
| Alle underentreprenører har udfyldt prækvalifikationsmaterialet samt alle  bilag (1-2) til dette og vedlagt den krævede dokumentation | |  |  | | --- | --- | | Ja |  | |

**III.2.2) Økonomisk og finansiel kapacitet:**

**a) Revideret og godkendt årsregnskab for de seneste 3 regnskabsår**

Årsregnskaber for årene \_\_\_\_\_\_\_\_\_\_\_\_\_\_\_\_ vedlagt som bilag \_\_\_\_\_\_\_\_

**b) Erklæring om væsentlige ændringer i ansøgers økonomiske situation**

Erklæring om i hvilket omfang, der er indtrådt væsentlige ændringer i virksomhedens økonomiske situation i perioden efter sidste godkendte årsregnskab afgivet af bank, revisor, virksomhedens administrerende direktør eller økonomichef vedlagt som bilag \_\_\_\_\_\_\_\_

*Erklæringen skal være udstedt til dette udbud og skal derfor være dateret efter datoen for udbuddets offentliggørelse.*

For børsnoterede selskaber kan det accepteres, at erklæringen om, i hvilket omfang der siden seneste regnskabsår er indtrådt væsentlige ændringer i virksomhedens økonomiske situation, erstattes af en erklæring afgivet af virksomhedens administrerende direktør eller økonomichef, hvoraf fremgår, at virksomheden er et børsnoteret selskab med en forpligtelse til at overholde de børsetiske regler, hvorfor erklæringen ikke kan udarbejdes. Erklæringen skal vedlægges seneste kvartalsmeddelelse til fondsbørsen underskrevet af selskabets bestyrelse og skal være afgivet under strafansvar efter straffelovens § 163.

**III.2.3) Teknisk kapacitet:**

**a) Referenceliste**

Beskrivelse af ansøgers referencer for tilsvarende eller lignende opgaver er vedlagt som bilag \_\_\_\_\_\_\_\_

Beskrivelsen bør angive:

* Opgavernes størrelse (entreprisesum)
* Beskrivelse af ansøgers egne ydelser
* Udførelsesperiode (status)

**b) Fremhævelse af 3 udvalgte projekter**

En uddybende beskrivelse af 3 udvalgte projekter fra referencelisten er vedlagt som

bilag \_\_\_\_\_\_\_\_

**Bilag 1**

**Tro- og loveerklæring vedr. udbudsdirektivets artikel 45**

I henhold til bekendtgørelse nr. 712 af 15. juni 2011 §§ 10-11 kan ordregiver indhente en tro- og loveerklæring om, i hvilket omfang ansøger befinder sig i en af de i udbudsdirektivet artikel 45 omtalte situationer

Ansøger erklærer hermed ikke at befinde sig i et af de i udbudsdirektivets artikel 45 anførte situationer, dvs. at ansøger

* ikke er under konkurs, likvidation eller tvangsakkord uden for konkurs, ikke er i betalingsstandsning, ikke har indstillet sin virksomhed eller befinder sig i en anden lignende situation,
* ikke er begæret taget under konkursbehandling, behandling med henblik på likvidation, tvangsakkord uden for konkurs, betalingsstandsning eller enhver anden lignende behandling,
* ikke ved en retskraftig dom i henhold til dansk lovgivning er dømt for et strafbart forhold, der rejser tvivl om virksomhedens/selskabets faglige hæderlighed og ikke ved endelig dom i henhold til dansk lovgivning er dømt for et strafbart forhold omfattet af udbudsdirektivets artikel 45, stk. 1,
* har opfyldt sine forpligtelser med hensyn til betaling af bidrag til sociale sikringsordninger i henhold til lovgivningen i Danmark, og
* har opfyldt sine forpligtelser med hensyn til betaling af skatter og afgifter i henhold til lovgivningen i Danmark.

|  |  |
| --- | --- |
| **Dato** |  |
| **Firmanavn**  **Tilbudsgiver** |  |
| **Underskrift** |  |
| **Evt. stempel** |  |

**Bilag 2**

**Tro- og loveerklæring**

Ifølge Lov nr. 1093 af 21.december 1994 som ændret ved Lovbekendtgørelse nr. 336 af 13. maj 1997 skal offentlige ordregivere ved køb af varer og tjenesteydelser kræve, at enhver tilbudsgiver afgiver en erklæring på tro og love om, i hvilket omfang tilbudsgiveren har ubetalt, forfalden gæld til det offentlige i form af skatter, afgifter og bidrag til sociale sikringsordninger i henhold til lovgivningen i Danmark eller det land, hvor tilbudsgiveren er etableret.

Århus Kommunes retningslinier for administration af loven vedlægges til virksomheden.

Undertegnede afgiver herved under strafansvar på tro og love nedenstående erklæring.

|  |  |
| --- | --- |
| Virksomhedens navn: |  |
| Adresse: |  |
| CVR.nr: |  |

Oplysning om gæld til det offentlige (sæt kryds)

|  |  |  |  |  |  |  |
| --- | --- | --- | --- | --- | --- | --- |
| 1 |  | Virksomheden har ikke ubetalt, forfalden gæld til det offentlige | | | | |
| 2 |  | Virksomheden har ubetalt, forfalden gæld til det offentlige, men denne gæld er under 50.000 kr. | | | | |
| 3 |  | Virksomheden har ubetalt, forfalden gæld til det offentlige, og denne gæld er på 50.000 kr. eller derover | | | | |
|  |  | **Efterstående punkt 4 og 5 udfyldes kun, hvis der er sat kryds i punkt 3** | | | | |
| 4 |  | Der er over for inddrivningsmyndigheden stillet sikkerhed for betaling af gælden | | | | |
|  |  | Der vil over for inddrivningsmyndigheden blive stillet sikkerhed for betaling af gælden | | | | |
|  |  | Inddrivningsmyndighedens navn: | | |  | |
|  |  | Inddrivningsmyndighedens adresse: | | |  | |
|  |  | Gade/Vej: |  | | | |
|  |  | Postnr.: |  | By: | |  |
|  |  | Dato for sikkerhedsstillelse (dd/mm/åååå): | | | |  |
| 5 |  | Der er med inddrivningsmyndigheden indgået en afdragsordning vedrørende ubetalt, forfalden gæld, og denne ordning er overholdt | | | | |
|  |  | Inddrivningsmyndighedens navn: | | |  | |
|  |  | Inddrivningsmyndighedens adresse: | | |  | |
|  |  | Gade/Vej: |  | | | |
|  |  | Postnr.: |  | By: | |  |
|  |  | Dato for ordningens etablering (dd/mm/åååå): | | | |  |

Ovennævnte oplysninger er afgivet i medfør af §1 i Lov nr. 1093 af 21. december 1994 som ændret ved Lovbekendtgørelse nr. 336 af 13. maj 1997 om begrænsning af skyldneres muligheder for at deltage i offentlige udbudsforretninger.

Jeg giver samtidig samtykke til, at ordregiveren kan kontrollere ovennævnte oplysninger ved henvendelse til kommunale skattemyndigheder og Told og Skat inden for et år fra dato.

|  |  |  |
| --- | --- | --- |
|  | Dato: | Virksomhedens/Ledelsens underskrift: |
|  |  |  | |

**RETNINGSLINIER FOR ÅRHUS KOMMUNES ADMINISTRATION AF LOV NR. 1093 AF DEN 21. DECEMBER 1994 OM BEGRÆNSNING AF SKYLDNERES MULIGHEDER FOR AT DELTAGE I OFFENTLIGE UDBUDSFORRETNINGER.**

**1. Formål:**

Retningslinierne skal i overensstemmelse med loven dels medvirke til at nedbringe erhvervslivets gæld til det offentlige og dels begrænse muligheden for konkurrenceforvridning mellem virksomheder med gæld til det offentlige og virksomheder uden gæld til det offentlige.

Retningslinierne har endvidere til formål, at loven administreres ensartet af kommunens forvaltninger over for tilbudsgivere.

Dette skal sikres ved, at der ikke må antages tilbud fra virksomheder med ubetalt forfalden gæld til det offentlige på 50.000 kr. eller derover, med mindre andet følger af nedennævnte bestemmelser.

**2. Omfang:**

Retningslinierne finder anvendelse i alle kommunens udbudsforretninger omfattet af loven, herunder:

* Alle EU-udbud.
* Udbud af arbejder i licitation efter tilbudsloven, hvad enten der er tale om offentlig licitation, indbudt licitation, offentlig eller begrænset udbud i totalentreprise.
* Indhentning af tilbud fra flere end 2 virksomheder på levering af varer eller tjenesteydelser i øvrigt.

Indhentning af underhåndsbud fra indtil 2 virksomheder er således ikke omfattet af loven.

**3. Gæld:**

Ved gæld til det offentlige forstås:

Ubetalte forfaldne skatter, afgifter og bidrag til sociale sikringsordninger i henhold til lovgivningen i Danmark eller det land, hvor tilbudsgiveren er etableret (eksempelvis virksomhedens A-skat, moms, ejendomsskat, forbrugsafgifter eller arbejdsmarkeds- bidrag).

Der må ikke antages tilbud fra en tilbudsgiver, som har forfalden ubetalt gæld til det offentlige på 50.000 kr. eller derover, med mindre én af nedennævnte betingelser er opfyldt.

* Tilbudsgiveren har i rimelig tid inden tilbudstidspunktet indgået aftale med inddrivelsesmyndigheden om afvikling af gælden, og denne aftale er overholdt.
* Tilbudsgiveren har inden tilbudstidspunktet over for inddrivelsesmyndigheden stillet sikkerhed for betaling af gælden.
* Tilbudsgiveren har senest på tilbudstidspunktet erklæret sig indforstået med - inden en aftale indgås - at dokumentere, at der er stillet sikkerhed for gælden over for de relevante inddrivelsesmyndigheder.
* Alle tilbudsgiverne, som opfylder betingelserne i udbudsbekendtgørelsen eller i udbudsmaterialet, har ubetalt forfalden gæld til det offentlige på 50.000 kr. eller derover.

**4. Procedure:**

Ved alle kommunale udbudsforretninger skal det i udbudsbekendtgørelsen eller i udbudsmaterialet kræves, at enhver tilbudsgiver senest samtidig med afgivelsen af sit tilbud afgiver en erklæring på tro og love om, i hvilket omfang virksomheden har ubetalt forfalden gæld til det offentlige.

Erklæringen afgives på en fortrykt formular, som af ordregiveren udleveres til eventuelle tilbudsgivere.

Hvis en tilbudsgiver ikke afgiver den krævede erklæring om, i hvilket omfang virksomheden har ubetalt forfalden gæld til det offentlige, må tilbuddet ikke antages.

Vedtaget af Århus Byråd den 20. marts 1996.